रियलको आश्चर्यजनक हार
एल क्लासिको जितेर उत्साहित भएको रियल म्याड्रिडले आइतबार स्पेनी ला लिगामा आश्चर्यजनक हार बेहोरेको छ । रियल घर बाहिर रियल बेटिसको हातबाट २–१ ले पराजित रह्यो ।
म्याड्रिड — एल क्लासिको जितेर उत्साहित भएको रियल म्याड्रिडले आइतबार स्पेनी ला लिगामा आश्चर्यजनक हार बेहोरेको छ । रियल घर बाहिर रियल बेटिसको हातबाट २–१ ले पराजित रह्यो ।यो हारपछि रियलले लिग तालिकाको शीर्ष स्थान बार्सिलोनालाई नै सुम्पेको छ । बेटिसले सिड्नेइको गोलले अग्रता लिएयता करिम बेन्जमाले बराबरी गोल फर्काए ।क्रिस्टिलियन टेलोले ८२ औं मिनेटमा निर्णायक गोल गरे । यो खेलपछि बार्सिलोना ५८ अंकमा पहिलो स्थानमा रह्यो भने रियल दुई अंकको दूरीमा दोस्रो स्थानमा कायम रह्यो ।बेटिस भने ३३ अंकमा १२ औं स्थानमा छ । रियल आफूले खेलेका पछिल्ला चार मध्ये तीन खेलमा पराजित रहेको छ । 